Altdorf

Karl Franz császár székhelye és a birodalmi főváros III Wilhelm megkoronázása óta. Altdorf egy sürgölődő nagyváros, jelentős külföldi, kereskedő, kalandor és szerencsevadász közösséggel. A Birodalmi Udvar egy virágzó gazdaságot támogat, ami ebből eredően vonzza az embereket. Altdorf egy szigetcsoporton fekszik a széles sársíkságon, amit a Reik és Talabec folyik körül. Eme területen a Reik folyó három fő csatornára oszlik, amik fölött több híd fut át. A három csatorna újraegyesül Altdorftól északra, ahol egy-egy nagy, mélyvízi kikötő épült. Ez a Reiksport, a Birodalmi Haditengerészet otthona, ahol óceánjáró hajók is kirakodhatják rakományukat. A Reiksport a legtávolabbi pont, ameddig eme nagy hajók közlekedhetnek, mielőtt elakadnának Altdorf szűk csatornáiban, bár a város után a Reik és Talabec újra kiszélesedik és elbírná eme hajókat.

## A tudás fellegvára

Altdorf a tudás központja, az Altdorfi Egyetem pedig a Birodalom legtiszteltebb akadémiája, ahová különböző nemzetek főurai és hercegei jönnek ide, hogy az Öregvilág legnagyobb gondolkodóit hallgassák. Altdorf továbbá a mágikus tudás központja is, ahol a 8 Mágia Főiskolája található, ami híres az Öregvilágban és azon túl is.

A fenséges varázslók tornyai a Főiskolákon Altdorf fölé emelkednek, ragyogó kőből és téglából készült tetejükből a varázslók a Mágia Hullámait vizsgálják. Az Öregvilág legjobb varázslói itt sajátítják el művészetüket és itt edzenek a leendő csatamágusok is. Egy másik csoda a Birodalmi Állatkert, ami nagy és félelmetes szörnyeknek, illetve érdekes vagy szörnyszülött lényeknek ad otthont a Northern Wastesből. Az állatkertnek van egy praktikus funkciója is: istállói ugyanis helyet adnak a császár hadi szörnyeinek (griff, pegazus és egyéb megülhető lény). Ezeket az Öregvilág legveszélyesebb részeiről fogták be a kalandorok abban a reményben, hogy majd bőséges jutalmat kapnak cserébe. Eme embereknek köszönhetően a gyűjtemény IV Dieter alapításától számítva jócskán megnőtt.

Egy másik nagyszerű intézmény a Birodalmi Mérnökiskola. A Mérnökiskola felelős a Birodalom számos technikai fejlesztéséért az elmúlt pár évszázadban. A tileai géniusz, Leonardo da Miragliano alapította, aki egyben a gőztank feltalálója és a levegőnél nehezebb repülés pionírja volt (utóbbi fatális mániának bizonyult, ami nem csak Leonardo korai halálához, de az eredeti Iskola több épületének pusztulásához vezetett). A mérnökök zöme törp, egy részük a mérnök céh renegátjai, akik nem értenek egyet a céh technológiai stagnálásával és üdvözlendőnek tartják a Birodalomban való ténykedést, ahol új dolgokat alkothatnak és nem kell az ősi tradíciókat követni. Az Iskola az Öregvilág minden tájáról vonzza a feltalálókat, így a Birodalom nem egy kísérleti fegyverhez jut hozzá. Ilyen például az ismétlő muskéta, ismétlőpisztoly, többcsövű ágyúk, a hadi vagon nevű mozgatható tornyok és a gőztank.

## Lakosság

Az emberek mellett Altdorf sok törpnek ad otthont, akiknek ősei anno itt telepedtek le, mikor erdei erődjük az ellenség kezébe került. A törpök tökéletes kovácsok és heves gondolkodású kereskedők, a törp populáció jelenlét az egyik oka annak, hogy a város végül a Birodalom egy domináns településsé válik.

## Történelem

1707 I.C.-ben Gorbad Ironclaw ork hadfőnök Black Fire Pass-on keresztül megtámadja a Birodalmat. Nulnt kifosztja és a Mootlandot feldúlja, Sollandot pedig elárasztja. A harcokban elesik a választófejedelem, Eldred is, Runefang kardja pedig az orkok kezébe kerül. Ezt követően Solland megszűnik önálló területnek lenni. Gorbad észak felé vonul az Upper Reik mentén. Wissenland serege a fejedelem vezetésével megütközik Grunbergnél (délre Altdorftól), a jelentős birodalmi haderő csatát veszít, az orkok pedig ostrom alá veszik Altdorfot. Sigismund császárt ork wyvernek ölik meg az ostrom során, de a város ettől függetlenül kitart.

## Hadsereg

Karl Franz uralkodása idején a reiklandi hadsereg a legjobban ellátott és felszerelt a Birodalomban. Altdorf a főváros, illetve a legvagyonosabb városállam is. Az állami regimentjei jól felszereltek és ruhájukon is meglátszik a gazdagság. Színük a vörös és kék keveréke.

Altdorfon belül a Reiksguard, a Birodalom legjobb katonái vannak a császári pénzen felszerelve, illetve Altdorfon belül barakkokban elszállásolva.

Szintén Altdorfban található a császári kincstárban(birodalmi fegyvertár) Drakwald és Solland Runefang kardja, amiket erős őrizet alatt tartanak és csak kivételes alkalmakkor adják ki egy-egy hősnek, vagy varázslónak, hogy használják.

## Források

1. ↑ The Empire (4th Edition) - 15. oldal
2. ↑ The Empire (4th Edition) - 11. oldal
3. ↑ The Empire (4th Edition) - 49. oldal
4. ↑ The Empire (4th Edition) - 51. oldal
5. ↑ The Empire (4th Edition) - 17. oldal